Σαλάτα με μαραθόριζα, λωτό και ντρέσινγκ με ταχίνι
Η τραγανή και αρωματική μαραθόριζα, ο ολόγλυκος λωτός και ένα απίθανο ντρέσινγκ με ταχίνι συναντιούνται σε αυτή την ιδιαίτερη σαλάτα που γιορτάζει τις χειμωνιάτικες πρώτες ύλες.

&nbsp;
2 μαραθόριζες, 2 καρότα , 8 φύλλα ραντίτσιο, κομμένα με το χέρι σε μέτρια κομμάτια , 2 φρέσκα κρεμμυδάκια, λεπτοκομμένα , 2 χούφτες μικρά φύλλα ρόκας , 1 φλιτζ. τσαγιού ψιλοκομμένα φύλλα μαϊντανού , 3 ώριμοι λωτοί, καθαρισμένοι, κομμένοι κυδωνάτοι , 2 κουτ. σούπας κουκουνάρια, ελαφρώς καβουρδισμένα , αλάτι, φρεσκοτριμμένο πιπέρι, 150 ml ελαιόλαδο , 1/2 κουτ. γλυκού ταχίνι , 30 ml μηλόξιδο , χυμός από 1 λεμόνι , χυμός από 1 πορτοκάλι , αλάτι, φρεσκοτριμμένο πιπέρι
Για να φτιάξουμε την σαλάτα με μαραθόριζα, λωτό και ντρέσινγκ με ταχίνι ξεκινάμε με το ντρέσινγκ και σε ένα μπολ ανακατεύουμε με το σύρμα το ελαιόλαδο και το ταχίνι μέχρι να ενωθούν.Προσθέτουμε το μηλόξιδο, αλατοπίπερο και τους χυμούς και χτυπάμε καλά με το σύρμα μέχρι να φτιάξουμε μια λεία σάλτσα.Καθαρίζουμε τις μαραθόριζες από τις εξωτερικές σκληρές φλούδες και τις ίνες και τις κόβουμε σε πολύ λεπτές φέτες με το εργαλείο που ξεφλουδίζουμε λαχανικά.Με το ίδιο εργαλείο κόβουμε οριζοντίως τα καρότα σε πολύ λεπτές «φλούδες».Βάζουμε τα δύο λαχανικά σε ένα μπολ με παγωμένο νερό και μερικά παγάκια και τα αφήνουμε για 1 ώρα στο ψυγείο, να γίνουν τραγανά και να φουσκώσουν ελαφρά, αποκτώντας όγκο.Τα στραγγίζουμε, τα στεγνώνουμε με χαρτί κουζίνας και τα ρίχνουμε σε σαλατιέρα.Προσθέτουμε το ραντίτσιο, το κρεμμυδάκι, τη ρόκα και τον μαϊντανό, αλατοπιπερώνουμε και ανακατεύουμε.Περιχύνουμε με το ντρέσινγκ, ανακατεύουμε, προσθέτουμε τους λωτούς και τα κουκουνάρια και σερβίρουμε αμέσως.
Λαχανικά,Ταχίνι,Φρούτα,Vegan,Χορτοφαγικά